ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018591
ขอให้ปรับปรุงการให้บริการของเจ้าหน้าที่พยาบาลหน้าห้องฉุกเฉิน ประจำโรงพยาบาลสิรินธร เขตประเวศ กรุงเทพมหานคร เนื่องจากผู้ร้องแจ้งว่า วันที่ 5 พฤษภาคม 2566 บิดาของผู้ร้องถูกส่งตัวมาจากคลินิกไปตรวจรักษาที่โรงพยาบาลสิรินธร และได้นำบิดาของผู้ร้องไปยังห้องฉุกเฉินซึ่งอยู่ชั้น 1 ติดกับแผนกเวชระเบียน หลังจากตรวจรักษาแล้วทางบุรุษพยาบาลได้พาคนป่วยออกจากห้องฉุกเฉินประมาณเวลา 14.40 น. โดยไม่ทราบว่าจะพาบิดาของผู้ร้องไปไหน ซึ่งทางผู้ร้องได้กลับเข้าไปเอารองเท้าให้บิดา เมื่อออกมาจากห้องฉุกเฉินทางเจ้าหน้าที่ได้เข็นเตียงของบิดาผู้ร้องหายไป ผู้ร้องได้เดินวนไปมาเพื่อตามหาบิดา แต่ไม่ทราบว่าอยู่ที่ไหน ผู้ร้องจึงไปติดต่อเจ้าหน้าที่พยาบาลหน้าห้องฉุกเฉิน ซึ่งบริเวณดังกล่าวมีเจ้าหน้าที่พยาบาลอยู่ 2 คน ผู้ร้องได้สอบถามเจ้าหน้าที่พยาบาลที่นั่งอยู่บริเวณเคาน์เตอร์ฝั่งที่ไม่ได้ติดประตูทางเข้าหน้าห้อง เป็นเจ้าหน้าที่พยาบาลเพศหญิง (ไม่ทราบชื่อ) อายุประมาณ 20-30 ปี รูปร่างผอม ตัวเล็ก หน้าผอม ผิวออกไม่คล้ำ ซึ่งพยาบาลคนดังกล่าวเป็นคนที่วัดความดันให้บิดาตั้งแต่แรก ทางพยาบาลถามว่า "เป็นอะไรมา" ผู้ร้องตอบว่า "ที่วูบมาและเพิ่งเข้าไปห้องฉุกเฉินเมื่อกี้" ทางพยาบาลตอบว่า "จะไปรู้ได้ยังไง" ผู้ร้องสอบถามต่อว่า "แล้วเข็นพ่อไปไหน จะต้องไปรอตรงไหน" ทางพยาบาลตอบว่า "เข็นไปแล้วเดี๋ยวก็ถูกเข็นกลับมาเอง ก็รอตรงนี้แหละ" ซึ่งคำพูดและน้ำเสียงไม่เต็มใจให้ความช่วยเหลือ จากกรณีดังกล่าว ผู้ร้องแจ้งว่า เนื่องจากผู้ร้องไม่ได้รู้ขั้นตอนว่าเมื่อเข็นคนป่วยไปแล้วจะต้องรอที่ไหน และต้องไปคอยช่วยเหลือดูแลบิดาที่ถูกเข็นไปหรือไม่ ผู้ร้องได้ไปติดต่อแผนกประชาสัมพันธ์แต่ปิดไฟมืดหมดแล้วและไปติดต่อแผนกเวชระเบียนเจ้าหน้าที่แนะนำให้เดินเข้าไปในห้องฉุกเฉินซึ่งจะมีป้ายบอกอยู่แต่ผู้ร้องไม่กล้าถือวิสาสะเข้าไป จนเวลา 15.05 น. บิดาของผู้ร้องก็ยังไม่กลับมา และผู้ร้องไม่ต้องการสอบถามเจ้าหน้าที่พยาบาลคนดังกล่าวแล้ว ส่งผลให้ผู้ร้องไม่ได้รับความสะดวกในการใช้บริการเป็นอย่างมาก ประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่พยาบาลหน้าห้องฉุกเฉินคนดังกล่าวให้มีความเต็มใจให้บริการประชาชนที่มาใช้บริการต่อไป (ผู้ร้องประสงค์ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata